**-ΑΛΛΗΛΟΥΧΙΑ-****- ΣΥΝΕΚΤΙΚΟΤΗΤΑ--ΣΥΝΟΧΗ-**

**Σε ένα κείμενο εξετάζουμε:**

**1. Τη λογική αλληλουχία των νοημάτων:** τη λογική σειρά με την οποία είναι ιεραρχημένες οι ιδέες του κειμένου, που φανερώνει άλλωστε και τη σχέση που έχουν μεταξύ τους. Επιτυγχάνεται με:

* + - **Τη σαφή διάκριση των τμημάτων** (πρόλογος, κύριο θέμα, επίλογος) και των υποτμημάτων του κυρίου μέρους. **ΤΡΙΜΕΡΗΣ ΔΙΑΚΡΙΣΗ ΤΟΥ ΚΕΙΜΕΝΟΥ**

**● Τη σωστή διάταξη των ιδεών: χρονολογική:** σε αφηγηματικά κείμενα

**τοπική:** σε περιγραφικά κείμενα

**λογική:** σε αποδεικτικά κείμενα (επαγωγική, παραγωγική)

**2. Τη συνεκτικότητα του κειμένου:** Για να είναι όμως ένα κείμενο λογικά συγκροτημένο, χρειάζεται –εκτός από τη συνοχή ανάμεσα στις προτάσεις και τις παραγράφους– να είναι συνεπές και ως προς το θέμα, τον σκοπό, τους αποδέκτες του, την πολιτισμική γνώση που ενέχει.

**Η** **συνεκτικότητα** **αναφέρεται στη νοηματική σύνδεση των επιμέρους στοιχείων του κειμένου με το κειμενικό είδος στο οποίο τυπικά ανήκει**.

**3. Τη συνοχή:** τη σύνδεση των προτάσεων, των περιόδων, των παραγράφων, των τμημάτων του κειμένου. Επιτυγχάνεται με:

* + - **Αντωνυμίες (αυτός, εκείνος..) (αναφορά)**
    - **Ρητορικές ερωτήσεις**
    - **Επανάληψη σημαντικών λέξεων (λέξεις – κλειδιά)** των παραγράφων του κειμένου.
    - **Νοηματική συγγένεια.** Τα νοήματα σχετίζονται τόσο στενά, ώστε το ίδιο νόημα δείχνει τη σχέση ανάμεσα στις προτάσεις ή τις παραγράφους.
    - **Διαρθρωτικές λέξεις – φράσεις (σύζευξη)**
    - **Με τη χρήση της κατάλληλης κατακλείδας**

**ΔΙΑΡΘΡΩΤΙΚΕΣ ΛΕΞΕΙΣ - ΦΡΑΣΕΙΣ που δηλώνουν:**

**1. Αιτιολόγηση:** εξαιτίας, επειδή, γιατί, διότι, μια και, μια που, ένας ακόμη λόγος, καθώς, αυτό οφείλεται/ εξηγείται/ερμηνεύεται/αιτιολογείται, εφόσον, η αιτία/ο λόγος/η εξήγηση είναι, γι΄ αυτό το λόγο, με αιτιολογικές μετοχές ή εμπρόθετους προσδιορισμούς της αιτίας κτλ.

1. **Αποτέλεσμα:** ως επακόλουθο, κατά συνέπεια, αποτέλεσμα/απόρροια/απότοκο όλων αυτών, ώστε, έτσι που, λοιπόν, κτλ.
2. **Σκοπός:** για τα σκοπό αυτό, με σκοπό να, για να , προκειμένου
3. **Αντίθεση – εναντίωση:** αλλά, μα, και όμως, παρά, μόνο, ωστόσο, εντούτοις, μάλιστα, έπειτα, άλλωστε, μολαταύτα, εξάλλου, αντίθετα, σε αντίθεση, απεναντίας, διαφορετικά, ειδάλλως, ειδεμή, αλλιώς, αλλιώτικα, από την άλλη πλευρά, πάλι, ενώ, αν και, μολονότι, αντίστροφα, ενάντια, στον αντίποδα, ακόμη κι αν, παρ΄ όλα αυτά, παρόλο που, δε συμβαίνει όμως το ίδιο, όχι μόνο…αλλά και, όχι μόνο… αλλά και να, και που, και ας, όχι μόνο δεν…αλλά ούτε, όχι μόνο…παρά, όχι μόνο να μην…αλλά ούτε και να, όχι μόνο να μη…αλλά ούτε να κτλ.
4. **Χρονική σχέση:** αρχικά, προηγουμένως, στη συνέχεια, πρώτα, ύστερα, πριν, εντωμεταξύ, έπειτα, τέλος, όταν, καθώς, όποτε, μόλις, αργότερα, ενώ, ώσπου να, ταυτόχρονα, παράλληλα, στο μεταξύ κτλ.
5. **Ένας όρος, προϋπόθεση:** αν, εκτός αν, σε περίπτωση που, με την προϋπόθεση, σε περίπτωση που κτλ.
6. **Επεξήγηση:** δηλαδή, αυτό σημαίνει, ειδικότερα, με άλλα λόγια, συγκεκριμένα, με όσα είπα προηγουμένως εννοούσα, για να γίνω πιο σαφής, για να με καταλάβετε θα σας το παρουσιάσω με άλλο τρόπο, για την ακρίβεια, κτλ.
7. **Έμφαση:** το σημαντικότερο απ΄ όλα, το κυριότερο, είναι αξιοσημείωτο ότι, αξίζει να σημειωθεί πως, εκείνο που προέχει, θα έπρεπε να τονιστεί ότι, αξιοπρόσεκτο είναι πως, ιδιαίτερα σημαντικό είναι ότι, πρέπει ακόμη να σημειωθεί, θα ήθελα να τονίσω το εξής/να επιστήσω την προσοχή σας, πολύ περισσότερο, κτλ.
8. **Παράδειγμα :** λόγου χάρη, για παράδειγμα κτλ.

**10. Επιβεβαίωση:** πράγματι, πραγματικά, βέβαια, μάλιστα, και μάλιστα, κυρίως, ακριβώς, οπωσδήποτε κτλ.

**11. Απαρίθμηση επιχειρημάτων, εισαγωγή μιας καινούργιας ιδέας:** καταρχήν, τελικά, το επόμενο επιχείρημα/θέμα που θα μας απασχολήσει κτλ.

**12. Συμπέρασμα, ανακεφαλαίωση:** για να συνοψίσουμε, συγκεφαλαιώνοντας/ επιλογικά / συμπερασματικά θα λέγαμε ότι, λοιπόν, τελικά, συνάγεται το συμπέρασμα, ανακεφαλαιώνοντας, άρα, ώστε, επομένως, συνοψίζοντας, με λίγα λόγια, σύμφωνα με τα παραπάνω, με αποτέλεσμα να, κτλ

**13. Γενίκευση:** γενικά, τις περισσότερες φορές, ευρύτερα κτλ.

**14.Διάζευξη:** ή, είτε...είτε

**15.Προσθήκη**: ακόμα, εκτός απ΄ αυτό, επιπλέον, επίσης, εξάλλου, πέρα απ΄ αυτό, παράλληλα με αυτό, σ΄ αυτήν την περίπτωση, εκτός από τα παραπάνω, άλλωστε

**16**. **Αναλογία/ ομοιότητα**: Όπως, ως, όμοια σαν

**17**. **Τοπική σχέση**: εκεί, εδώ, μέσα, κοντά

**ΠΩΣ ΑΠΑΝΤΩ**

**ΑΛΛΗΛΟΥΧΙΑ:** Τα νοήματα της παραπάνω παραγράφου παρουσιάζουν σχέση λογικής αλληλουχίας. Στη θεματική πρόταση ο συγγραφέας διατυπώνει τη θέση του…..Οι λεπτομέρειες συνδέονται λογικά με τη θεματική πρόταση………Τέλος, ο συγγραφέας παραθέτει το λογικό συμπέρασμα που προκύπτει…… Η σκέψη του οργανώνεται παραγωγικά/ επαγωγικά. Όλα τα παραπάνω εξασφαλίζουν τη φυσική και λογική σειρά των ιδεών.

**ΣΥΝΕΚΤΙΚΟΤΗΤΑ:** Το κείμενο διακρίνεται για τη συνεκτικότητά του, γιατί έχει σαφές θέμα…..και συγκεκριμένη θέση…….Όλες οι παράγραφοι εκθέτουν τις προεκτάσεις του ζητήματος αυτού. Πιο συγκεκριμένα…..

* **ΚΥΡΙΟΤΕΡΟΙ ΝΟΗΜΑΤΙΚΟΙ ΔΕΣΜΟΙ (** αν ζητηθεί η νοηματική σχέση δύο παραγράφων)

1. σχέση **προσθήκης, ταξινόμησης, διαίρεσης**
2. σχέση **αντίθεσης**
3. σχέση **διάζευξης**
4. σχέση **επεξήγησης**
5. σχέση **επιβεβαίωσης**
6. σχέση **έμφασης**
7. σχέση **συμπερασματική** ή **αιτίου-αποτελέσματος**
8. σχέση **αιτιολόγησης**
9. σχέση **προϋπόθεσης**
10. σχέση **γενίκευσης**
11. σχέση **αναλογίας**
12. **χρονικές** και **τοπικές** σχέσεις.

* Αν το θέμα ζητάει να εντοπιστεί  **η συνοχή-σύνδεση ενός κειμένου**, τότε θα πρέπει να ελέγξουμε κατά πόσο συνδέονται λογικά-φυσικά κυρίως οι παράγραφοι του κειμένου και αν αυτό ισχύει απαντάμε ως εξής:

«Το κείμενο έχει άρτια συνοχή, αφού όλες οι παράγραφοι συνδέονται λογικά-ορθά μεταξύ τους.

Ειδικότερα, η 2η συνδέεται με την 1η με τη διαρθρωτική λέξη…π.χ. «αλλά», η οποία δηλώνει αντίθεση.

Η 3η συνδέεται με την 2η με τη διαρθρωτική λέξη…π.χ. «επειδή», η οποία δηλώνει αιτιολόγηση

* Αν το θέμα ζητάει να **σχολιαστεί η συνοχή-σύνδεση κάποιων παραγράφων**, τότε ακολουθούμε την ίδια με την προηγούμενη τακτική, αναφερόμενοι, βέβαια, στις συγκεκριμένες παραγράφους.

  Αν το θέμα ζητάει να **βρούμε τον τρόπο σύνδεσης κάποιων παραγράφων**, τότε εντοπίζουμε τις λέξεις-φράσεις με τις οποίες γίνεται η σύνδεση και εξηγούμε τι είδους σύνδεση έχουμε και τι δηλώνει η συνδετική λέξη-φράση. Π.χ.:

«Η 6η παράγραφος συνδέεται με την 5η με τη λέξη «επίσης». Η σύνδεση, δηλαδή, γίνεται με τη συγκεκριμένη αυτή λέξη, η οποία δηλώνει πρόσθεση μιας επιπλέον ιδέας (π.χ. μιας επιπλέον αιτίας του φαινομένου που διαπραγματεύεται ο συγγραφέας)».

  Αν το θέμα ζητάει **να σχολιαστεί η συνοχή σε μία παράγραφο**, τότε πρέπει να εντοπίσουμε και να αναγνωρίσουμε όλα τα σημεία σύνδεσης μέσα στην παράγραφο, πώς συνδέεται δηλαδή με την προηγούμενη παράγραφο, πώς συνδέεται η Θεματική Περίοδος με τις Λεπτομέρειες, πώς συνδέονται οι διάφορες περίοδοι των Λεπτομερειών, ενδεχομένως και οι προτάσεις, και πώς συνδέονται οι Λεπτομέρειες με την Κατακλείδα.

  Αν το θέμα ζητάει να **ελέγξουμε το ρόλο που διαδραματίζουν συγκεκριμένες λέξεις-φράσεις του κειμένου στη συνοχή του κειμένου**, τότε παίρνουμε μία-μία τις λέξεις αυτές και εξηγούμε το ρόλο τους ως συνδετικές λέξεις-φράσεις. Π.χ.:

                «Η λέξη «έτσι» είναι διαρθρωτική λέξη, η οποία δηλώνει συμπέρασμα και χρησιμοποιείται ως μέσο σύνδεσης της 4ης με την 3η παράγραφο.

  Συνήθως στις εξετάσεις δίνονται διαρθρωτικές λέξεις φράσεις και ζητείται η σημασία τους

Π.χ. έτσι= αποτέλεσμα

Αν= προϋπόθεση